L-Awtorità tal-Komunikazzjoni (MCA) qalet li mill-273 telefonata li għamlet lill-customer care tal-MaltaPost, 83% minnhom ġew imwieġba f'ħames minuti. L-MCA ppubblikat l-istatistika dwar il-110 ilmenti fuq is-servizzi li rċeviet matul l-ewwel sitt xhur tal-2021, kif ukoll, l-istatistika dwar kemm damu jistennew meta ċemplu n-numri tal-customer cares tal-fornituri tas-servizzi tat-telekomunikazzjoni. "Illum il-ġurnata l-fornituri tas-servizzi joffru firxa ta' servizzi fejn konsumatur jista' jirrikori għall-assistenza, li jvarjaw minn telefonija, chat, assistenza mill-ħwienet u kuntatt permezz ta' email," spjegat l-Awtorità. Ikkumparat mal-MaltaPost, meta l-MCA ċemplet 685 darba lil dawn il-fornituri fl-ewwel sitt xhur ta' din is-sena, 72% ta' dawn it-telefonati ntwieġbu f'ħames minuti. Biex tgħin lill-konsumaturi meta jiġu biex jabbonaw għal servizz ta' komunikazzjoni elettronika, l-MCA nediet il-website Telecosts li diġà nżaret 'l fuq minn 10,000 darba. 81% tal-ilmenti saru fuq is-servizzi tal-komunikazzjoni elettroniċi L-Awtorità qalet li fl-ewwel sitt xhur rċeviet 110 ilment u li 81% minnhom kien fuq is-servizzi tal-komunikazzjoni elettroniċi li jinkludi s-servizzi tal-mobile (39 ilment), tal-internet (18), tal-linja fissa (17), tal-ECS Bundles (13) u tat-televiżjoni (2). Ikkumparata mal-aħħar sitt xhur tal-2020, kien hemm żieda żgħira ta' 4% fl-ilmenti. Madanakollu, kważi kull ilment ingħalaq f'temp ta' 20 jum ta' xogħol. L-MCA spjegat li l-maġġoranza tal-ilmenti saru fuq il-kwalità tas-servizz b'41 ilment. It-tieni l-aktar ilment komuni sar fuq il-ħsarat fis-servizz jew fuq il-customer care b'għaxar ilmenti kull wieħed. It-tielet l-aktar ilment komuni kien fuq ir-reception tal-mobile b'seba' ilmenti. Il-bqija tal-ilmenti kienu fuq is-servizz postali. 21 ilment fuq dan is-servizz sar fl-ewwel sitt xhur tal-2021 u dawn il-każijiet kienu qed jiġu ndirizzati mill-fornitur tas-servizz. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616fa4366a335_rand.td-a-rec-img{text-align:left}.td_uid_3_616fa4366a335_rand.td-a-rec-img img{margin:0 auto 0 0}